At køre på Tenerife
07:25:16 Søndag, 19 januar 2020
Færdselslovene på De Kanariske Øer er de samme som i hele det spanske territorium. De blev renoveret i maj 2010, da ny lovgivning for bilister trådte i kraft.
At køre i bil rundt på denne pragtfulde ø, er den bedste måde at se alle seværdighederne, opleve de forskellige landskaber og opfange den ægte essens af Tenerife på, og så er det selvfølgelig også nemt, praktisk og økonomisk.
Spain-Tenerife har udarbejdet nogle nyttige retningslinjer til feriegæster, som ønsker at leje bil. Dette er langt den bedste måde at udforske øen på. Du finder nogle fantastiske tilbud på leje af bil hos Discount Rent A Car.
Lad os begynde med det grundlæggende. På Tenerife kører man i højre side af vejen og rettet sidder i venstre side af bilen (som de fleste stader i Europa, undtagen i Storbritannien og Cypern). Alle passagerer skal altid bære sikkerhedsseler, og børn på 12 år eller derunder må ikke sidde foran (undtagen hvis de er over 1,50 m høje).
Ligesom andre steder afhænger fartgrænsen af, hvilken type køretøj man kører i. På motorveje er fartgrænsen på nogle strækninger 110 km/t og på andre 120 km/t. I byerne varierer grænsen fra 40 km/t til 60 km/t. Selvfølgelig skal man som bilist altid holde et vågent øje med hastighedsbegrænsningerne, som fremgår tydeligt af skiltene.
Tenerife har mange fart-kameraer, men ikke så mange som andre dele af Europa. Den lov, som lovliggjorde installation af dette udstyr ved vejsiden for at måle passerende køretøjers hastighed, trådte først i kraft i 2011.
Det er ulovligt at benytte mobiltelefon eller andre elektroniske anordninger eller kommunikationsudstyr under kørsel. Ligesom det er ulovligt at betjene en GPS mens køretøjet er i fart. Hvis du får brug for at tage imod eller foretage et opkald, skal du køre ind til siden på forsvarlig vis eller simpelthen ignorere opkaldet og tage det senere.
Politiet udfører pustetests tilfældigt og giver bøder på stedet til ikke-residenter, som overskrider grænsen. Grænsen for nye bilister, som kun har haft kørekort i to år eller derunder er 0,1 milligram alkohol per milliliter blod (0,1 promille), mens alle andre bilister må have 0,5 milligram alkohol per liter blod (0,5 promille).
Man kan også vælge at køre på knallert, scooter eller motorcykel. Der skal altid bæres hjelm. Samme regel gælder for cyklister, som desuden skal have lys på i mørke.
Der er afgift på parkering på de større feriesteder, samt klart skiltede parkeringshuse med forholdsvist rimelige priser. Det er forbudt at parkere ved gule eller hvide linjer og husk også at holde øje med blå linjer, som indikerer afgrænset parkeringszone, hvor man normalt skal betale for at parkere. Der er masser af tydeligt markerede handicapparkeringspladser. Der udstedes store bøder til bilister som ikke respekterer disse områder.
Tenerife byder på spændende natur og fantastisk terræn i mange områder, en fornøjelse at udforske. For eksempel er turen til Teide Nationalpark helt fantastisk, især på en klar solskinsdag! Det er værd at huske på, at bjergkørsel mange gange betyder, at man støder på smalle snoede veje, hårnålesving og stejle bakker. Koncentration er altafgørende.
Har du lyst til at trille en tur? Læs om alt om de formidable strande, seværdigheder samt ting at gøre, og få inspiration til turen. Spænd sikkerhedsselen og god tur…